text: Ribe Vikingecenter laver dramaserie om vikingetiden
  21 februar 2016 kl. 16.13
  Vikingecenteret i Ribe vil fortælle om vikingetiden ved hjælp af en dramaserie.
  Ikke mange danskere er velbevandret i vikingetiden. Det vil Ribe Vikingecenter nu gøre noget ved. Derfor laver de en dansk dramaserie om vikingetiden, som kan ses på nettet. Den hedder Ripa. Via de sociale medier vil de udbrede serien til både ind- og udland.
  - Når man kommer herud, så har man set en ting på film, hvor den har været i spil, og hvor den har været i en fortælling. Hvis du går ud og ser på vores mole, på vores huse, og du har den her fortælling inde i hovedet, så ser du mere end den fysiske ting. Så ser du også et liv, som du får et bedre kig ind i, siger dramaturgen på dramaserien, Christin Vesterager Clausen, til TV SYD.
  Det første afsnit af Ripa kan allerede nu ses på nettet sammen med en prolog. I løbet af de næste to år vil 8 episoder mere finde vej til nettet. Dramaserien foregår i år 750 og handler om en frigiven træl, der søger lykken i Ripa, det oprindelige navn for Ribe.
  Se det første afsnit af dramaserien Ripa herunder:
  
  